Case ID: 1071223
Sentence 2: Cavabdeh Azərbaycan Respublikasının Milli Məclisi iddia tələbinə təqdim etdiyi etirazda göstərmişdir ki, iddiaçı Axundov Rahim Sərhad oğluna işdən çıxma barədə ərizə yazılması ilə bağlı heç bir təzyiq göstərilməmişdir, sərəncamın imzalanması tarixində Milli Məclisin sədrinin İran İslam Respublikasında səfərdə olması barədə göstərilənlərə gəldikdə isə həmin rəsmi səfər 25 dekabr 2018-ci ildə tarixində səhər saat 8.00-da baş tutmuşdur və adı gedən sərəncam da səfərdən öncə imzalanmışdır.Azərbaycan Respublikasında dövlət qulluğu sahəsində dövlətlə dövlət qulluqçuları arasında yaranan münasibətlər və dövlət qulluqçularının hüquqi vəziyyəti ilə bağlı məsələlər “Dövlət qulluğu haqqında” AzərbaycanRespublikası Qanunu ilə tənzimlənir.Yalnız bu qanunda və buna uyğun qəbul edilmiş qanunvericilik aktlarında tənzimlənməyən dövlət quluğu ilə bağlı digər məsələlər Azərbaycan Respublikasının əmək qanunvericiliyi ilə tənzimlənir.İddiaçı işdən azad olunduqda ona əmək kitabçası təqdim olunmuş və Axundov Rahim Sərhad oğlu əmək kitabçasını götürdüyünü öz imzası ilə təsdiq etmişdir.İddiaçı əmək kitabçasında onun işdən azad olunması barədə Milli Məclisin rəhbəri tərəfindən verilmiş sərəncamın nömrəsi, tarixi, azad olunma tarixi və tətbiq olunan qanunun maddəsi göstərilməklə qeydlər aparılmışdır.İşdən qanunsuz azad olunmasını iddia edən İddiaçı əmək kitabçasını təhvil aldığı gün o, fərdi əmək mübahisəsinin həll edilməsi üçün hüququnu aşkar etdiyi gün hesab edilir və o, həmin gündən 1 təqvim ayı ərzində məhkəməyə müraciət etməli idi.Cavabdeh iddiaçının iddia tələblərinin heç bir qanuni əsaslarının olmadığını nəzərə alaraq və eyni zamanda Azərbaycan Respublikasının Əmək Məcəlləsinin 296-cı maddəsinin ikinci hissəsinə əsasən məhkəməyə müraciət etmək üçün qanunvericilikdə nəzərdə tutulan 1 təqvim ayı müddəti ötürüldüyünə görə iddianın təmin edilməməsini məhkəmədən xahiş etmişdir.